钦定古今图书集成/理学汇编/文学典/第110卷 > 况叔祺
## 钦定古今图书集成/理学汇编/文学典/第110卷 > 况叔祺

按《江西通志》：“叔祺，字吉夫，高安人。弱冠登进士，授刑
部主事。曹署清暇，益肆力学问，与东吴王元美、南昌
余德甫游从，以声诗相唱和。历礼部郎中，贵州提学
副使。贵州僻处蛮方，士多质鲁，弗力于学。祺至，日为
诸生讲说经义，士知向方。摄司篆，平山寇，钦赐银币。
祺负才名，抗直不谐于俗，遂弃官归，卜筑药湖之傍”，
兴至买棹下章江，访德甫诸名士，徘徊龙沙南浦间，
吊古赋诗。所著《大雅堂集》。